CELEX: 62006TA0386
Language: sl
Date: 2011-03-24 00:00:00
Title: Zadeva T-386/06: Sodba Splošnega sodišča z dne 24. marca 2011 – Pegler proti Komisiji (Konkurenca — Omejevalni sporazumi — Industrija pribora (fitingov) iz bakra in bakrenih zlitin — Odločba o ugotovitvi kršitve člena 81 ES — Odgovornost za kršitveno ravnanje — Globe — Odvračalni učinek)

14.5.2011   
            
            
               SL
            
            
               Uradni list Evropske unije
            
            
               C 145/23
            
         Sodba Splošnega sodišča z dne 24. marca 2011 – Pegler proti Komisiji
   (Zadeva T-386/06) (1)
   
   (Konkurenca - Omejevalni sporazumi - Industrija pribora (fitingov) iz bakra in bakrenih zlitin - Odločba o ugotovitvi kršitve člena 81 ES - Odgovornost za kršitveno ravnanje - Globe - Odvračalni učinek)
   2011/C 145/35
   Jezik postopka: angleščina
   
      Stranki
   
   
      Tožeča stranka: Pegler Ltd (Doncaster, Združeno kraljestvo) (zastopnika: R. Thompson, QC, in A. Collinson, solicitor)
   
      Tožena stranka: Evropska komisija (zastopniki: A. Nijenhuis in V. Bottka, zastopnika, skupaj s S. Kinsello in K. Dalyjem, solicitors)
   
      Predmet
   
   Predlog za razglasitev delne ničnosti Odločbe Komisije C(2006) 4180 z dne 20. septembra 2006 v zvezi s postopkom na podlagi člena 81 [ES] in člena 53 Sporazuma EGP (Zadeva št. COMP/F-1/38.121 – Pribor (fitingi)) in, podredno, predlog za zmanjšanje globe, ki je bila s to odločbo naložena tožeči stranki.
   
      Izrek
   
   
               1.
            
            
               Člen 1 Odločbe C(2006) 4180 Komisije z dne 20. septembra 2006 v zvezi s postopkom na podlagi člena 81 [ES] in člena 53 Sporazuma EGP (Zadeva št. COMP/F-1/38.121 – Pribor (fitingi)) se razglasi za ničen v delu, v katerem je ugotovljeno, da je družba Pegler Ltd sodelovala pri kršitvi med 31. decembrom 1988 in 29. oktobrom 1993.
            
         
               2.
            
            
               Znesek globe, solidarno naložene družbi Pegler v členu 2(h) Odločbe C(2006) 4180, znaša 3,4 milijona EUR.
            
         
               3.
            
            
               Tožba se v preostalem zavrne.
            
         
               4.
            
            
               Vsaka stranka nosi svoje stroške.
            
         
      (1)  UL C 20, 27.1.2007.